Diari Oficial de la Generalitat Valenciana


Sumari del DOGV 7309, del 03-07-2014 (2014/6201)

RESOLUCIÓ de 2 de juliol de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc entre CulturArts Generalitat i l'Acadèmia de la Música Valenciana per a l'exercici d'activitats que difonguen la música i els músics valencians.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7309

Data del DOGV
:   03-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6201


Data del document
:   02-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 2 de juliol de 2014, de la directora general del Secretariat del Consell i Relacions amb les Corts, per la qual es disposa la publicació de l'acord marc entre CulturArts Generalitat i l'Acadèmia de la Música Valenciana per a l'exercici d'activitats que difonguen la música i els músics valencians. [2014/6201]  
CulturArts Generalitat i l'Acadèmia de la Música Valenciana han subscrit, prèvia tramitació reglamentària, el dia 25 de juny de 2014, un acord marc de col·laboració per a l'exercici d'activitats que difonguen la música i els músics valencians.  
En compliment del que establix l'article 3.4 del Decret 20/1993, de 8 de febrer, del Consell, és procedent la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 737/2014 i que figura com a annex d'esta resolució.  
  
València, 2 de juliol de 2014.- La directora general del Secretariat del Consell i Relacions amb les Corts: Marta Martí Arador  
  
  
Acord marc de col·laboració entre CulturArts Generalitat i la M. I. Acadèmia de la Música Valenciana per a l'exercici d'activitats que difonguen la música i els músics valencians  
  
València, 25 de juny de 2014  
  
Reunits  
D'una part, CulturArts Generalitat, amb CIF A-0620920-R i amb domicili en la plaça de l'Ajuntament, 17, de València, CP 46861 i en nom seu i representació M. José Catalá Verdet, que actua en qualitat de presidenta de CulturArts Generalitat en virtut del Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat  
I d'una altra part, la M. I. Acadèmia de la Música Valènciana, amb CIF V-97276448 i amb domicili en l'avinguda General del Avilés, 46-9a de València, CP 46210, i en nom seu i representació Bernardo Adam Ferrero, que actua en qualitat de president de l'Acadèmia en virtut de l'acord de l'Assemblea General de tots els membres de l'Acadèmia.  
Ambdós parts es reconeixen mútuament la capacitat legal suficient per a l'atorgament d'este acord i, a este efecte,  
  
Exposen  
I. Que CulturArts Generalitat (d'ara en avant CulturArts) és una entitat de dret públic i té com a finalitat el desenrotllament i execució de la política cultural de la Generalitat pel que fa al coneixement, tutela, foment, conservació, restauració, estudi, investigació i difusió de les arts escèniques, musicals i plàstiques en totes les seues varietats i els museus en particular, del patrimoni audiovisual i de la cinematografia i en general de tots els béns culturals integrants del patrimoni cultural valencià.  
  
II. Que la M. I Acadèmia de la Música Valenciana (d'ara en avant l'Acadèmia) és una institució els fins de la qual són la promoció, difusió i projecció de la música i dels músics valencians.  
III. Que les dos entitats tenen la voluntat de treballar i establir programes de col·laboració en l'àmbit social i cultural que permeten obtindre millores en els servicis que presten a la societat.  
Amb este fi, ambdós institucions decidixen subscriure un acord marc de cooperació d'acord amb les següents  
  
Clàusules  
  
Primera. Objecte de l'acord  
L'objecte d'este acord és establir el marc de col·laboració entre CulturArts i l- Acadèmia per a l'exercici d'activitats que difonguen la música i els músics valencians.  
  
Segona. Modalitats de col·laboració  
2.1. CulturArts i l'Acadèmia es comprometen a facilitar, afavorir i cooperar en el desenrotllament conjunt de projectes i programes de col·laboració en la promoció i difusió de la música valenciana.  
2.2. CulturArts i l'Acadèmia es comprometen a dur a terme les accions que siguen considerades d'interés mutu per a la promoció, difusió i projecció dels músics valencians dins de les possibilitats d'ambdós institucions.  
2.3. CulturArts i l'Acadèmia realitzaran les accions que consideren convenients per a la recuperació i conservació de la música valenciana.  
2.4. CulturArts i l'Acadèmia es comprometen a prestar-se assessorament mutu en l'àmbit de les seues competències.  
2.5. L'execució de les modalitats de cooperació previstes en este acord s'establiran per mitjà de les corresponents addendes que quedaran incorporades a este acord o a través d'acords específics.  
  
  
Tercera. Obligacions econòmiques  
Este acord no comporta compromisos econòmics per a les parts. Els futurs compromisos que se sustenten sobre obligacions econòmiques se substanciaran per mitjà dels acords específics.  
  
Quinta. Duració  
La duració d'este acord marc és d'un any i podrà prorrogar-se de forma tàcita, a no ser que una o ambdós parts ho comunique per escrit a l'altra, almenys amb dos mesos d'anticipació al seu venciment.  
  
  
Sexta. Comissió mixta  
Es crea una comissió mixta constituïda de forma paritària per dos representants de l'Acadèmia, que seran designats pel president d'esta i dos en representació de CulturArts que seran designats pel director general de CulturArts Generalitat. La seua funció serà acordar i decidir sobre les diferents propostes de col·laboració i arbitrar les mesures necessàries per al seu correcte desenrotllament.  
  
Sèptima. Jurisdicció  
Per a qualsevol controvèrsia, discrepància i interpretació que puga sorgir amb motiu d'este acord, les parts se sotmetran expressament a la competència i jurisdicció dels jutjats i tribunals de València.  
  
  
I en prova de conformitat i acceptació firmen per duplicat este document en el lloc i la data indicats.  
  
El president de la M. I. Acadèmia de la Música Valenciana: Bernardo Adam Ferrero.  
  
La presidenta de CulturArts: M. José Catalá Verdet.